Diari Oficial de la Generalitat Valenciana


Sumari del DOGV 2796, del 22-07-1996 (1996/838862)

RESOLUCIÓ de 13 de juny de 1996, del president de la Comissió Territorial d'Urbanisme d'Alacant, per la qual fa públic l'Acord de la Comissió Territorial, de 10 de maig de 1996, relatiu a l'aprovació definitiva de la modificació puntual número 10 del Pla General d'Ordenació Urbana de Pego, zona del Calvari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838862


Data del document
:   13-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 13 de juny de 1996, del president de la Comissió Territorial d'Urbanisme d'Alacant, per la qual fa públic l'Acord de la Comissió Territorial, de 10 de maig de 1996, relatiu a l'aprovació definitiva de la modificació puntual número 10 del Pla General d'Ordenació Urbana de Pego, zona del Calvari.   
La Comissió Territorial d'Urbanisme, en la sessió del dia 10 de maig de 1996, va adoptar aquest acord:  
«Vist l'expedient de referència i segons aquests  
Antecedents de fet  
Primer  
L'Ajuntament, en la sessió plenària del dia 1 de març de 1996, va acordar-ne l'aprovació provisional, després de complir els tràmits d'exposició pública, amb anuncis apareguts en el Diari Oficial de la Generalitat Valenciana, el 31 de gener de 1996, i en un dels diaris de més difusió provincial, el 30 de desembre de 1995. No s'hi ha presentat cap al·legació.  
Segon  
La documentació, la integren una memòria informativa i justificativa, plànols d'informació i d'ordenació.  
Tercer  
Aquest expedient té com a finalitat l'ampliació de l'anomenat carrer en projecte número 23, les dimensions del qual passen de 12 a 18 metres, a fi de recollir la ronda de circumval·lació. Així mateix, es divideix una illa de cases en dues, separant-les per un vial de 8 metres per a millorar les condicions d'edificació.  
Consideracions tecnicojurídiques  
Primera  
La tramitació es considera correcta, d'acord amb el que estableixen els articles 38, 39 i 55.1 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, atés l'abast de la modificació proposada, i s'ha procedit al tràmit de concert previ amb aquest organisme. Per tant, la Comissió Informativa d'Urbanisme ha emés un informe favorable el 10 de novembre de 1995, amb una sèrie d'observacions.  
Segona  
La documentació es considera completa, de conformitat amb els articles 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el 97 del Reglament de Planejament, en allò que resulte aplicable al contingut de la proposta.  
Tercera  
Les determinacions d'aquest expedient es consideren, a grans trets, correctes, per la qual cosa no hi ha obstacles a l'aprovació definitiva des de les perspectives de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
Hi ha en l'expedient un informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, de 28 de març de 1996.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord, a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de disposicions de pertinent aplicació, la Comissió Territorial d'Urbanisme acorda:  
1. Aprovar definitivament la modificació puntual número 10 del Pla General d'Ordenació Urbana de Pego, a la zona del Calvari.  
2. Publicar íntegrament l'acord d'aprovació en el Diari Oficial de la Generalitat Valenciana per a la seua entrada immediata en vigor, de conformitat amb els apartats 4.b i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.  
Contra aquest acord, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 14.2 del Reglament dels òrgans Urbanístics de la Generalitat Valenciana.»  
Alacant, 13 de juny de 1996.- El president de la Comissió Territorial d'urbanisme: Fernando Modrego Caballero.